hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu en hu hu hu hu hu hu lt en hu hu hu hu hu hu hu hu hu hu hu
Budapest I. kerületi Közbiztonsági
Márai Sándor Művelődési Ház
Akiknek a kerület az első
Mint dr. Nagy Gábor Tamás tolmácsolásában elhangzott: “Elődeink dicséretes rendelése, hogy mindazok, akik munkájuk, életük során elősegítik értékeink megőrzését, öregbítik kerületünk jó hírnevét, különleges megbecsülésben részesüljenek. Sebestyén Márta, a magyarság népzenei örökségének éltetője, a magyar népdal avatott megszólaltatója. Előadóművészként itthon és szerte a világban széles közönséggel ismertette és szerettette meg zenei anyanyelvünket. A Kodály által vallott értékeket és módszert családi hagyományként hozta magával. Azóta ennek megőrzésén és népszerűsítésén munkálkodik. Budavár megbecsült polgára. Tevékeny közösségi ember, aki tudatában van a népzene a nemzet egészét és kisebb közösségeik egyaránt összetartó erejével és jelentőségével. Mindezeket mérlegelve a Budavári Önkormányzat képviselőtestülete kinyilvánította, hogy Sebestyén Márta kiérdemelte a kerület legmagasabb kitüntetését, és az iránta érzett nagyrabecsülés és tisztelet bizonyságául, őt Budavár Díszpolgárává megválasztotta. A mai naptól Sebestyén Márta jogosult a Budavár Díszpolgára kitüntető cím használatára és a budavári címerrel díszített aranygyűrű viselésére.”
Az új kitüntetett a díszpolgári oklevél és a címeres aranygyűrű mellett, a korábbi díszpolgárokhoz hasonlóan Buda Szabad Királyi Főváros 1703-ban kiállított kiváltságlevelének másolatát is átvehette.
Sebestyén Márta Kodály Zoltán szavait jegyezte be Budavár AranykönyvébeSebestyén Mártát nem csak a polgármester köszöntötte díszpolgári kinevezése alkalmából. Hamar Dániel és Sípos Mihály népzenével kedveskedett Sebestyén Mártának, míg Berecz András humoros népi történeteket felidézve mesélt átvitt értelemben a művésznőről és hivatásáról. Jeles költőnk, Kányádi Sándor a “magyar népdal örökifjú menyasszonyáról” szólva kifejtette: ő az Isten áldotta tehetségét vasszorgalommal fejlesztette tovább, így jutott el idáig. Számára a fontos mindig elsősorban a nemzet, majd a család és utoljára a maga java volt – mindenekelőtt ebben rejlik sikerének titka.
Tolcsvay László köszöntőbeszédében úgy fogalmazott: amikor megszületnek a hangok, fénysugár is keletkezik velük együtt – ez a fény-hang egyveleg alkotja az életet. Viszont az élet teremtette meg a csodát, a népdalt, ami a fényt és a hangot képes eggyé kovácsolni. Sebestyén Márta képes megőrizni a fény és a hang tisztaságét. Az ő előadása a szívet ragadja meg, a fényt ugyanis a szívünkön keresztül láthatjuk. A zeneszerző kijelentette: boldog, hogy ugyanabban a közegben létezhet, mint Márta. Aki hallja énekelni, Istent hallja énekelni – Isten éltesse hát őt!
Sebestyén Márta meghatottan köszönte meg azt a sok kedvességet, amit kapott ezen az ünnepségen. Mint tréfásan mondta: életében eddig kétszer került sor gyűrűváltásra – reméli, ez a mostani, a budavári címeressel már tartós lesz. Köszöni a megtiszteltetést, ami érte őt a díszpolgári címmel – igyekszik azt a jövőben is megszolgálni. Nemcsak mint büszke magyar, hanem mint büszke vári polgár.
Az énekesnő, immáron díszpolgárként, az ünnepség záró aktusaként bejegyzést tett Budavár Aranykönyvébe. Kodály Zoltán 1944-ben írt sorait idézte: “Kultúrát nem lehet örökölni. Az elődök kultúrája egy-kettőre elpárolog, ha minden nemzedék újra meg újra meg nem szerzi magának. Csak az a mienk igazán, amiért megdolgoztunk, esetleg megszenvedtünk. A zene is csak úgy száll belénk, úgy él meg bennünk, ha munkával szántjuk fel lelkünket…”
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat